**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu.  Tā kā starptautiskās organizācijas savu iemaksu lielumu nosaka ņemot vērā valstu ekonomiskās izaugsmes rādītājus, pašreiz Latvijai ir palielinājušās prognozētās iemaksas, kā arī veiktās prognozes rāda, ka Latvijas iemaksas palielināsies arī turpmāk.  Lai nodrošinātu starptautisko saistību izpildi un Latvijas prezidentūru Eiropas Savienības Padomē 2015.gadā uzsāktu bez parādsaistībām, Zemkopības ministrijai ir nepieciešams papildus finansējums iemaksām starptautiskajās organizācijās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrijas pārziņā ir 28 Eiropas Savienības Padomes darba grupas un komitejas, kuru darba vadība būs Latvijas prezidentūras kompetencē, un Latvijas prezidentūras laikā būs jānovada aptuveni 260 darba grupu un komiteju sanāksmes.  Zemkopības ministrija prezidentūras laikā būs atbildīga arī par dažādiem jautājumiem saistībā ar starptautiskajām organizācijām, piemēram, Apvienoto Nāciju Organizācijas (turpmāk – ANO) Pārtikas un lauksaimniecības organizāciju, ANO Mežu forumu, Komisiju par fitosanitāriem pasākumiem, Dzīvnieku veselības organizāciju, Pasaules Tirdzniecības organizācijas lauksaimniecības komiteju un Sanitāro un fitosanitāro pasākumu komiteju, Starptautisko cukura organizāciju, Starptautisko graudu padomi, kā arī virkni starptautisko organizāciju zivsaimniecības nozarē. Jāņem vērā, Latvijai kā prezidējošais valstij ir jāvada Apvienoto Nāciju Organizācijas (turpmāk – ANO) Pārtikas un lauksaimniecības organizāciju darba grupa un jāpārstāv Eiropas Savienība (turpmāk – ES) sarunās ar Pārtikas un lauksaimniecības organizāciju par jaunā budžeta ietvara (2016.-2017. gadam) apstiprināšanu, kā arī jāturpina diskusijas par kompetenču sadalījumu starp Eiropas Komisiju un ES dalībvalstīm. Latvijai kā prezidējošai valstij ir jāpārstāv ES intereses, jānodrošina informācijas aprite un standartu kontrole Latvijai tik būtiskajā zivsaimniecības un akvakultūras jomā. Dalība starptautiskajā organizācijā zvejniecības attīstībai Austrumu un Centrālajā Eiropā *EUROFISH* nodrošina sadarbības iespējas un kontaktus starp ES un trešajām valstīm un šo valstu tirgos. Tāpat arī organizācijas ietvaros tiek risināti dažādi nozīmīgi jautājumi reģionālajā līmenī, īpaši attiecībā uz jūras velšu drošību, tirdzniecību un ilgtspējīgas akvakultūras attīstību Baltijā. Tādējādi Latvijai kā prezidējošai valstij ir svarīgi izpildīt starptautiskās saistības, nodrošinot dalības maksu ANO Pārtikas un lauksaimniecības organizācijā un *EUROFISH* organizācijā.  ANO Pārtikas un lauksaimniecības organizācija (turpmāk – *FAO*) ir dibināta 1945. gadā. Tās mērķis ir nabadzības mazināšana sekmējot lauksaimniecības, mežsaimniecības un zivsaimniecības attīstību visā pasaulē, veicinot veselīgas un drošas pārtikas ražošanu attīstības valstīs, kā arī dzīves kvalitātes uzlabošanos nabadzīgajos lauku apvidos visā pasaulē.. *FAO* ir 183 dalībvalstis un viena dalīborganizācija – Eiropas Savienība. Latvija ir *FAO* locekle kopš 1991. gada. Tā kā 2016.–2017. gadā spēkā būs ANO iemaksu skala, Latvijas dalības maksa *FAO* palielināsies.  ANO iemaksu skalas aprēķināšanas pamatprincips ir valsts spēja maksāt (angļu valodā – *capacity to pay*). Šo pamatprincipu visas ANO dalībvalstis ir vienprātīgi atbalstījušas ik reizi, vienojoties par kārtējo ANO iemaksu skalu. Galvenā nozīme iemaksas daļas aprēķinā ir valsts nacionālā kopprodukta (turpmāk – NKP) rādītājiem. Sākotnēji tiek noteikts, cik liela ir katras valsts daļa no visas pasaules kopprodukta. Turpmākā skalas aprēķināšanas formula ir visai sarežģīta, piemērojot virkni elementus un kritērijus, piemēram, iemaksas daļas minimālais slieksnis (0,001% no ANO budžeta) un griesti (22%), atlaides vismazāk attīstītajām valstīm, valsts parāda koeficients un citi.  Tādējādi Zemkopības ministrijai turpmākajos gados būs nepieciešami papildu līdzekļi dalības maksas segšanai *FAO*:   * 2014.gadā – EUR 89 636,74; * 2015.gadā – EUR 178 255,03; * 2016.gadā – EUR 179 859,34; * 2017.gadā – EUR 179 859,34.   2016.un 2017.gada dalības maksas aprēķins pagaidām ir aptuvens, jo vēl nav zināmi NKP rādītāji, tāpēc dalībmaksa 2016. un 2017.gadā var būt arī lielāka.  *EUROFISH* ir 2002.gadā dibināta starptautiska bezpeļņas starpvalstu organizācija, kuras mērķis ir nodrošināt informācijas apriti un standartu kontroli zivsaimniecības un akvakultūras jomā. *EUROFISH* sastāvā ir 12 dalībvalstu. Latvija ir *EUROFISH* dalībvalsts kopš 2002.gada 15.maija.  Ievērojot to, ka Latvija no 3. kategorijas valstu grupas virzās uz 2. kategorijas valstu grupu, palielinās tās dalības maksas EUROFISH, un turpmāk dalības maksa būs šāda:   * 2014. gadā – EUR 9308,00; * 2015.gadā – EUR 33 083,00; * 2016.gadā – EUR 33 083,00; * 2017.gadā – EUR 33 083,00. |
| 3. | Projekta izstrādē iesaistītās institūcijas | Nav |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads**  **2014.gads** | | **Turpmākie trīs gadi *(euro)*** | | |
| **n+1 (2015.gads)** | **n+2**  **(2016.gads)** | **n+3**  **(2017.gads)** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 98 945 | 0 | 0 | 0 |
| 2.1. valsts pamatbudžets | 0 | 98 945 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -98 945 | 0 | 0 | 0 |
| 3.1. valsts pamatbudžets | 0 | -98 945 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 98 945 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav nepieciešams | | | | |
| 6.1. detalizēts ieņēmumu aprēķins | Projekts šo jomu neskar. | | | | |
| 6.2. detalizēts izdevumu aprēķins |  | | | | |
| 7. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. | | | | |

*Anotācijas IV, V, VI un VII sadaļa –* projekts šo jomu neskar.

Zemkopības ministrs J.Dūklavs

24.11.2014. 12:35

1021

K.Kaika

67027637, Kristīne.Kaika@zm.gov.lv